Lampuoti
Lampuoti (ruots. "landbonde") on agraarisessa Suomessa maanviljelyyn tarkoitetun "koko tilan" vuokraaja. Maanvuokralainsäädännössä käytettiin termiä "lampuotitilan vuokramies". Tässä suhteessa lampuodit erosivat torppareista, jotka olivat vuokranneet vain osan vuokranantajan tilasta työvastiketta, taksvärkkiä vastaan. Mäkitupalaiset puolestaan olivat vuokranneet vain asuntotontin, eivät viljelymaata.
Lavuaari
Lavuaari (< ruots. "lavoar" < ransk. "lavoir") eli pesuallas on käsienpesuun tarkoitettu vesiallas, jonka yläpuolella on vesihana. Lavuaarit ovat yleensä keramiikkaa, metallia tai kiveä.